ประกาศกรมสวัสดิการและคุ้มครองแรงงาน

เรื่อง กำหนดแบบแจ้งข้อมูลก่อนเริ่มงานก่อสร้าง

\_\_\_\_\_\_\_\_\_\_\_\_\_\_

โดยที่กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย

อาชีวอนามัย และสภาพแวดล้อมในการทำงานเกี่ยวกับงานก่สร้าง พ.ศ. ๒๕๖๔ กำหนดให้นายจ้าง

แจ้งข้อมูลงานก่อสร้างก่อนเริ่มงานก่อสร้างไม่น้อยกว่าสิบห้าวันต่ออธิบดีหรือผู้ซึ่งอธิบดีมอบหมาย

ตามแบบและวิธีการที่อธิบดีกำหนด ซึ่งอย่างน้อยต้องกำหนดให้แจ้งด้วยวิธีการทางอิเล็กทรอนิกส์ด้วย

อาศัยอำนาจตามความในข้อ ๓ แห่งกฎกระทรวงกำหนดมาตรฐานในการบริหาร จัดการ

และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานก่อสร้าง

พ.ศ. ๒๕๖๔ อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับนับแต่วันถัดไปจากวันที่ประกาศในราชกิจจานุเบกษาเป็นต้นไป

ข้อ ๒ ในประกาศนี้ "ผู้ดำเนินการ"หมายความว่า นายจ้างผู้ซึ่งเป็นเจ้าของอาคาร

หรือผู้ครอบครองอาคาร หรือเจ้าของโครงการ ซึ่งกระทำการก่อสร้าง ดัดแปลง รื้อถอน หรือ

เคลื่อนย้ายอาคารด้วยตนเอง และหมายความรวมถึงผู้รับเหมาชั้นต้นซึ่งตกลงรับกระทำการดังกล่าวแทน

ข้อ ๓ ให้ผู้ดำเนินการแจ้งข้อมูลงานก่อสร้างก่อนเริ่มงานก่อสร้างไม่น้อยกว่าสิบห้าวัน

ตามแบบที่กำหนดท้ายประกาศนี้ต่ออธิบดีหรือผู้ซึ่งอธิบดีมอบหมาย ทั้งนี้ ผู้ดำเนินการอาจแจ้ง

ทางไปรษณีย์ โทรสาร สื่ออิเล็กทรอนิกส์ หรือสื่อเทคโนโลยีสารสนเทศประเภทอื่นก็ได้

การแจ้งแบบตามวรรคหนึ่ง ให้แจ้งต่อพนักงานตรวจความปลอดภัยในเขตพื้นที่

รับผิดชอบ สำนักงานสวัสดิการและคุ้มครองแรงงานกรุงเทพมหานครพื้นที่ หรือสำนักงานสวัสดิการและ

คุ้มครองแรงงานจังหวัด ซึ่งเป็นสถานที่หรือหน่วยงานที่มีการทำงานก่สร้าง

ข้อ ๔ กรณีผู้ดำเนินการที่มีความประสงค์จะแจ้งข้อมูลก่อนเริ่มงานก่อสร้างทางสื่ออิเล็กทรอนิกส์

ต้องลงทะเบียนเพื่อขอรหัสผู้ใช้ User D และรหัสผ่าน Password ผ่านทางเว็บไซต์ระบบการให้บริการ

อิเล็กทรอนิกส์ (e-Service) ของกรมสวัสดิการและคุ้มครองแรงงาน (http://eservice.labour.go.th)

เมื่อผู้ดำเนินการได้รับรหัสผู้ใช้ User ID และรหัสผ่าน Password แล้ว

ผู้ดำเนินการสามารถแจ้งข้อมูลก่อนเริ่มงานก่อสร้าง

การดำเนินการตามวรรคหนึ่ง และวรรคสอง ให้ถือว่าพนักงานตรวจความปลอดภัย


ได้รับแจ้งข้อมูลงานก่อสร้างก่อนเริ่มงานก่อสร้าง ในวันและเวลาตามที่ข้อมูลปรากฎที่เครื่องคอมพิวเตอร์

แม่ข่ายของกรมสวัสดิการและคุ้มครองแรงงาน

ประกาศ ณ วันที่ ๒๒ กันยายน พ.ศ. ๒๕๖๔

อภิญญา สุจริตตานันท์

อธิบดีกรมสวัสดิการและคุ้มครองแรงงาน



Table

Description automatically generated

Table

Description automatically generated